Diari Oficial de la Generalitat Valenciana


Sumari del DOGV 6053, del 09-07-2009 (2009/8096)

RESOLUCIÓ de 30 de juliol de 2009, de la Conselleria de Sanitat, per la qual s'adjudiquen ajudes per a estudis d'investigació en avaluació de tecnologies sanitàries i sobre pràctiques d'infermeria basades en l'evidència científica.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6053

Data del DOGV
:   09-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8096


Data del document
:   30-06-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda sanitària
    * suport econòmic
    * ajuda pública

RESOLUCIÓ de 30 de juliol de 2009, de la Conselleria de Sanitat, per la qual s'adjudiquen ajudes per a estudis d'investigació en avaluació de tecnologies sanitàries i sobre pràctiques d'infermeria basades en l'evidència científica. [2009/8096]  
Vist que l'Orde de 29 de desembre de 2008, de la Conselleria de Sanitat (Diari Oficial de la Comunitat Valenciana número 5.924, de 31.12.2008), va convocar ajudes de la Direcció General d'Ordenació, Avaluació i Investigació Sanitària per al foment de la investigació sanitària a la Comunitat Valenciana durant l'any 2009 i en va establir les bases reguladores. En l'annex II es dirigien a finançar estudis d'investigació en avaluació de tecnologies sanitàries i sobre pràctiques sanitàries basades en l'evidència científica.  
Vist que les ajudes esmentades, tramitades pel procediment anticipat, condicionaven la concessió al fet que hi haja, en el pressupost de l'exercici 2009, crèdit adequat i suficient d'acord amb l'Orde de 26 de setembre de 1994, de la Conselleria d'Economia i Hisenda, i que en els Pressupostos de la Generalitat Valenciana per a l'Exercici 2009 hi ha una dotació de 50.050,00 euros (cinquanta mil cinquanta euros) en el programa pressupostari 44.33.71.8075.183.39.0 de la Direcció General d'Ordenació, Avaluació i Investigació Sanitària, codi de línia T5825000, que té com a denominació proporcionar ajudes a estudis d'investigació sobre avaluació sanitària i tecnologies en investigació sanitària i la finalitat de la qual és la convocatòria d'ajudes per a estudis d'investigació sobre avaluació i medicina basada en l'evidència.  
Vist que les entitats representades pel personal investigador que s'assenyalen al final han sol·licitat ajudes per a finançar projectes d'investigació específics de l'article 1.2 i l'annex II de l'orde esmentada, en l'àrea d'avaluació de tecnologies sanitàries i sobre pràctiques sanitàries basades en l'evidència científica, en els termes que preveu l'orde de referència i han manifestat l'acceptació de les condicions exigides en l'orde esmentada.  
Atesa la proposta de resolució definitiva de la comissió avaluadora de les ajudes dites, la qual va avaluar els projectes d'investigació individualment, segons els criteris de selecció establits en les bases tercera i sisena de l'annex II de l'orde esmentada i va determinar les prioritats i necessitats per mitjà de la ponderació dels criteris que s'han de seguir per a la concessió d'ajuda, va procurar garantir l'eficàcia i eficiència de les actuacions en matèria d'avaluació de tecnologies sanitàries i sobre pràctiques d'infermeria basades en l'evidència científica i va ajustar les ajudes als recursos previstos per a 2009, i com no s'han presentat al·legacions a la proposta provisional d'ajudes, la qual es va fer pública des del 15 de juny de 2009, resolc:  
Primer  
Concedir les ajudes per a finançar els projectes d'investigació per a 2009 que s'allisten en l'annex, també les quantitats, a les entitats representades pel personal investigador, per a contribuir al finançament de projectes d'investigació específics sobre avaluació de tecnologies sanitàries i sobre pràctiques sanitàries basades en l'evidència científica, que s'indiquen en l'annex d'esta resolució, per un import total de cinquanta mil cinquanta euros (50.050 euros).  
Segon  
Les persones beneficiàries de les beques han d'enviar a la Direcció General d'Ordenació, Avaluació i Investigació sanitària la memòria final del projecte, en la qual han d'incloure una memòria detallada de la investigació, i també un resum, juntament amb una llista detallada, de les despeses totals, ajustada al model que els ha de facilitar la Direcció General d'Ordenació, Avaluació i Investigació Sanitària. També han d'enviar les separates de publicacions o comunicacions a congressos, si n'hi ha. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, se n'ha de consignar l'origen del finançament i s'ha d'enviar a la Direcció General d'Ordenació, Avaluació i Investigació Sanitària un exemplar de la publicació, amb la menció del número d'expedient. També s'han d'enviar a la Direcció General d'Ordenació, Avaluació i Investigació Sanitària les publicacions que es produïsquen com a conseqüència de l'ajuda després de la presentació de la memòria.  
Tercer  
S'ha de notificar esta resolució a totes les persones interessades. Esta resolució posa fi a la via administrativa. Poden interposar-s'hi un recurs contenciós administratiu en el termini de dos mesos comptador des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i també els articles 10 i 46 de la Llei 29/1998, de 13 de juliol, reguladora de la Jurisdicció Contenciosa, o bé qualsevol altre recurs que hom estime pertinent per a la defensa dels seus interessos.  
València, 30 de juny de 2009.- El conseller de Sanitat: Manuel Cervera Taulet.  
Annex  
Número d'expedient d'avaluació de tecnologies: 027/2009.  
Entitat adjudicatària: Societat Valenciana de Farmacèutics d'Atenció Primària.  
Títol del projecte: Factors associats a la utilització de l'autocontrol glucèmic de pacients diabètics tipus 2 a la Comunitat Valenciana.  
Investigador responsable: Diego Cano Blanquer.  
Ajuda concedida: 4.400 euros  
Número d'expedient d'avaluació de tecnologies: 028/2009.  
Entitat adjudicatària: Fundació d'Investigació Hospital General d'Alacant.  
Títol del projecte: Variabilitat en la pràctica de l'atenció al part normal a la Comunitat Valenciana.  
Investigador responsable: Francisco Javier Gómez Robles.  
Ajuda concedida: 10.000 euros.  
Número d'expedient d'avaluació de tecnologies: 023/2009.  
Entitat adjudicatària: Fundación Universitaria San Pablo CEU.  
Títol del projecte: Trombosi venosa relacionada amb el catèter en pacients amb nutrició parenteral: revisió sistemàtica.  
Investigador responsable: Carmina Wanden-Berghe Lozano.  
Ajuda concedida: 600 euros.  
Número d'expedient d'avaluació de tecnologies: 021/2009.  
Entitat adjudicatària: Centre de Transfusions València.  
Títol del projecte: Avaluació de factors ambientals per al risc de contaminació microbiològica en el banc de teixits. Estandardització de mesures de control.  
Investigador responsable: Vicente Mirabet Lis.  
Ajuda concedida: 7.200 euros.  
Número d'expedient d'avaluació de tecnologies: 007/2009.  
Entitat adjudicatària: Fundació d'Investigació la Fe.  
Títol del projecte: Foment de l'ús de l'evidència científica per a millorar l'adequació de la colonoscòpia en la vigilància de la patologia tumoral del còlon.  
Investigador responsable: Julio Ponce García.  
Ajuda concedida: 7.000 euros.  
Número d'expedient d'avaluació de tecnologies: 004/2009.  
Entitat adjudicatària: Fundació d'Investigació la Fe.  
Títol del projecte: Avaluació de l'aplicabilitat clínica de l'angiografia power doppler tridimensional per a la caracterització de la vascularització placentària.  
Investigador responsable: Cesar Díaz García.  
Ajuda concedida: 3.200 euros.  
Número d'expedient d'avaluació de tecnologies: 024/2009.  
Entitat adjudicatària: Hospital Universitari de Sant Joan d'Alacant.  
Títol del projecte: Millora de la qualitat assistencial en la UCI de l'Hospital Universitari de Sant Joan d'Alacant a través d'una intervenció per a reduir la pneumònia associada a ventilació.  
Investigador responsable: M. Teresa Gea Velázquez de Castro.  
Ajuda concedida: 10.000 euros.  
Número d'expedient d'avaluació de tecnologies: 022/2009.  
Entitat adjudicatària: Fundació d'Investigació Hospital Doctor Peset.  
Títol del projecte: Avaluació de la guia clínica en la gestió de pacients especials en tractament antiagregant oral en l'entorn odontològic.  
Investigador responsable: Francisco Javier Silvestre Donat.  
Ajuda concedida: 3.800 euros.  
Número d'expedient d'avaluació de tecnologies: 009/2009.  
Entitat adjudicatària: Fundació d'Investigació la Fe.  
Títol del projecte: Avaluació de la determinació d'IGE específica per tècnica de microxips.  
Investigador responsable: Antonio Nieto García.  
Ajuda concedida: 3.850 euros.